محمد حسن عسکری

محمد حسن عسکری ( 5 نومبر 1919ء-  18 جنوری 1978ء) پاکستان کے نامور اردو زبان و ادب کے نامور نقاد، مترجم، افسانہ نگار اور انگریزی ادب کے استاد تھے۔ انھوں نے اپنے تنقیدی مضامین اور افسانوں میں جدید مغربی رجحانات کو اردو دان طبقے میں متعارف کرانے میں اہم کردار ادا کیا۔

 حالات زندگی 
محمد حسن عسکری 5 نومبر 1919ء کو سراوہ، میرٹھ، اتر پردیش، برطانوی ہندوستان میں پیدا ہوئے۔ڈاکٹر محمد منیر احمد سلیچ، وفیات ناموران پاکستان، لاہور، اردو سائنس بورڈ، لاہور، 2006ء، ص 724انعم طاہر، محمد حسن عسکری اور جدید ادبی شعور (پی ایچ ڈی مقالہ)، نگران ڈاکٹر محمد خان اشرف، شعبۂ اردو، جی سی یونیورسٹی، لاہور، ص 1 ان اصل نام اظہار الحق تھا جبکہ محمد حسن عسکری کے والد کا نام محمد معین الحق تھا۔ وہ بلند شہر میں کورٹ آف وارڈز میں ملازم تھے۔ وہاں سے وہ والی شکار پور رگھوراج کے یہاں بطور اکاؤنٹنٹ چلے گئے جہاں انھوں نے 1945ء تک ملازمت کی۔ انھوں نے 1936ء میں مسلم ہائی اسکول بلند شہر سے میٹرک اور 1938ء میں میرٹھ کالج سے انٹر پاس کیا۔ الہ آباد یونیورسٹی سے بی اے اور پھر 1942ء میں انگریزی ادب میں ایم اے کیا۔ اس یونیورسٹی میں انھوں نے فراق گورکھپوری اور پروفیسر کرار حسین جیسے اساتذہ سے استفادہ کیا۔محمد حسن عسکری، پاکستانی کنیکشنز، برمنگھم برطانیہ

محمد حسن عسکری نے پہلی ملازمت آل انڈیا ریڈیو، دہلی میں بطور اسکرپٹ رائٹر اختیار کی۔ اسی زمانے میں شاہد احمد دہلوی اور رسالہ ساقی سے ان کا تعلق قائم ہوا۔ 1941ء اور 1942ء میں بالترتیب کرشن چندر اور عظیم بیگ چغتائی پر ان کے دو طویل مضامین شائع ہوئے۔ 1943ء میں فراق گورکھپوری نے ساقی میں باتیں کے عنوان سے مستقل کالم لکھنا شروع کیا۔ جب فراق صاحب اس کالم سے دست کش ہو گئے تو دسمبر 1943ء سے یہ کالم عسکری صاحب لکھنے لگے، جنوری 1944ء میں اس کالم کا عنوان جھلکیاں رکھ دیا گیا۔ یہ کالم 1947ء کے فسادات کے تعطل کے علاوہ کم و بیش پابندی سے نومبر 1957ء تک چھپتا رہا۔ وہ کچھ دنوں تک اینگلو عربک کالج دہلی میں انگریزی کے استاد رہے۔ اس کے بعد میرٹھ چلے گئے جہاں وہ میرٹھ کالج میں انگریزی پڑھاتے رہے۔ 1947ء میں وہ قیام پاکستان کے بعد لاہور منتقل ہو گئے۔ وہاں انھوں نے سعادت حسن منٹو کے ساتھ مل کر مکتبہ جدید لاہور سے اردو ادب جاری کیا۔ صرف دو شمارے شائع ہو سکے۔ 1950ء میں وہ کراچی چلے گئے۔ وہاں ابتدا میں وہ فری لانس ادیب کے طور پر ترجمے اور طبع زاد تحریریں لکھتے رہے۔ جنوری سے جون 1950ء تک ماہ نو کراچی کے مدیر بھی رہے۔ پھر انھوں نے کراچی یونیورسٹی سے ملحق کالج میں انگریزی کے استاد کے فرائض انجام دیے۔

 ادبی خدمات 
عسکری صاحب اردو کے ایک اہم افسانہ نگار تھے۔ ان کے افسانوں کا پہلا مجموعہ جزیرے 1943ء میں شائع ہوا تھا۔ 1946ء میں دوسرا مجموعہ قیامت ہم رکاب آئے نہ آئے شائع ہوا۔ ان کے تنقیدی مضامین کے مجموعہ انسان اور آدمی اور ستارہ اور بادبان ان کی زندگی میں اور جھلکیاں، وقت کی راگنی اور جدیدیت اور مغربی گمراہیوں کی تاریخ کا خاکہ ان کی وفات کے بعد شائع ہوئے۔ اردو ادب کے علاوہ عالمی افسانوی ادب پر ان کی گہری نظر تھی۔ وہ فرانسیسی ادب سے بھی بہت اچھی طرح واقف تھے جس کا ثبوت ان تراجم سے ملتا ہے جو انھوں نے گستاف فلابیر(Gustave Flaubert) کا ناول مادام بواری اور ستاں دال (Stendhal) کا ناول سرخ و سیاہ کے نام سے کیے ہیں۔ آخری دنوں میں عسکری صاحب مفتی محمد شفیع کی قرآن مجید کی تفسیر کا انگریزی زبان میں ترجمہ کر رہے تھے جن میں سے ایک جلد ہی مکمل ہو سکی۔

 تصانیف 
 افسانوی مجموعے 
 قیامت، ہم رکاب آئے نہ آئی
 جزیرے

 تنقید 
 انسان اور آدمی
 ستارہ اور بادبان
 جھلکیاں
 وقت کی راگنی
 جدیدیت اور مغربی گمراہیوں کی تاریخ کا خاکہ

 تالیفات 
 میرا بہترین افسانہ
 میری بہتری نظم

 تراجم 
 سرخ و سیاہ (ستاں دال ) (Stendhal) کے فرانسیسی ناول Le Rouge et le Noir کا براہِ راست ترجمہ
 موبی ڈک (ہرمن میلول ) ( Herman Melville) کے مشہور ناول Moby-Dick کا ترجمہ
 مادام بواری (گستاف فلابیر) (Gustav Flaubert) کے فرانسیسی ناول Madame Bovaryکا براہ راست ترجمہ
 آخری سلام (کرسٹوفر اِشروُڈ) (ـChristopher Isherwood)کے ناول Goodbye to Berlin کا ترجمہ
 Answer to Modernism (مولانا اشرف علی تھانوی کی کتاب ’’ الانتباھات المفیدہ‘‘ کا انگریزی کا ترجمہ)
 Distribution of wealth in Islam (مفتی محمد شفیع عثمانی کی کتاب ’’اسلام میں تقسیمِ دولت‘‘ کا انگریزی ترجمہ)
 آخری عمر مفتی محمد شفیع عثمانی کی تفسیر معارف القرآن کا انگریزی زبان میں ترجمہ شروع کیا، ابھی سوا پارے کا ترجمہ ہی کر پائے تھے کہ وفات ہو گئی۔نقوش رفتگاں، مفتی محمد تقی عثمانی

 ناقدین کی آراء 
معروف نقاد ممتاز شیریں محمد حسن عسکری کے بارے میں کہتی ہیں کہ:

 وفات 
محمد حسن عسکری 18 جنوری 1978ء کو کراچی میں وفات پا گئے۔ وہ دارالعلوم کراچی کے احاطے میں آسودۂ خاک ہیں۔پروفیسر محمد اسلم، خفتگانِ کراچی، ادارہ تحقیقات پاکستان، دانشگاہ پنجاب لاہور، نومبر 1991، ص 50
 مزید دیکھیے 
 حسن عسکری (فلم ڈائریکٹر)
 آغا حسن عسکری
 حسن عسکری

 حوالہ جات 

زمرہ:اردو ادبی ناقد
زمرہ:اردو تنقید نگار
زمرہ:اردو غیر افسانوی مصنفین
زمرہ:اردو کے ماہر لسانیات
زمرہ:اردو محققین
زمرہ:اردو مصنفین
زمرہ:اسلامی اشتراکیت پسند
زمرہ:انگریزی سے اردو مترجمین
زمرہ:بیسویں صدی کے پاکستانی فلسفی
زمرہ:بیسویں صدی کے فلسفی
زمرہ:بیسویں صدی کے ماہرین لسانیات
زمرہ:بیسویں صدی کے مترجمین
زمرہ:پاکستانی ادبی نقاد
زمرہ:پاکستانی افسانہ نگار
زمرہ:پاکستانی علما
زمرہ:پاکستانی فلسفی
زمرہ:پاکستانی ماہر لسانیات
زمرہ:پاکستانی ماہرین تعلیم
زمرہ:پاکستانی مترجمین
زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی مصنفین
زمرہ:پاکستانی معلمین
زمرہ:روسی سے اردو مترجمین
زمرہ:ضلع بلند شہر کی شخصیات
زمرہ:فاضل جامعہ الہٰ آباد
زمرہ:فرانسیسی سے اردو مترجمین
زمرہ:کراچی کی شخصیات
زمرہ:کراچی کے مصنفین
زمرہ:مہاجر شخصیات
زمرہ:1919ء کی پیدائشیں
زمرہ:1978ء کی وفیات

زمرہ:پاکستانی اردو مصنفین